Bismarck
Bismarck, tysk slagskib, opkaldt efter Otto von Bismarck. Det havde et deplacement på ca. 50.300 ton maks. og en hovedarmering på otte 38 cm kanoner. Bismarck blev søsat i februar 1939. 
Den 18.5.1941 blev skibet indsat mod britiske konvojer i Atlanterhavet. I Danmarkstrædet sænkede Bismarck 24/5 den britiske slagkrydser Hood, men blev også selv ramt og måtte reducere sin hastighed.
Senere blev dets styremekanisme ødelagt af britiske hangarskibsfly, hvorefter det uden større besvær blev sænket af tililende store britiske flådestyrker 27/5, inden det nåede under dækning af tyske flystyrker i Frankrig. Bismarck var søsterskib til Tirpitz.
Læs mere om slagskibe.